4.2.2022
FI
Euroopan unionin virallinen lehti
C 61/31
12. korostaa covid-19-pandemiasta saatuja kokemuksia ja korkeatasoisen kuluttajansuojan ylläpitämisen tärkeyttä myös kriisiaikoina.
Komitea suosittelee tässä yhteydessä, että ryhdytään tarvittaviin sääntelyn uudelleentarkasteluihin, jotta voidaan määrittää eteen tulevien poikkeuksellisten olosuhteiden seuraukset kuluttajasopimuksissa ennen asianomaisen tilanteen ilmenemistä (rebus sic stantibus -lauseke).
Näin otetaan huomioon ennakointi- ja ennalta varautumisen periaatteet, joilla vahvistetaan kuluttajansuojaa.
13. kannustaa komissiota tarkastelemaan covid-19-kriisin pitkäaikaisvaikutuksia eurooppalaisten kulutustottumuksiin ja kehittämään tämän analyysin pohjalta uusia EU-tason strategisia aloitteita tälle alalle.
14. kannattaa tässä yhteydessä aloitteita, joilla tuetaan lähikauppoja, paikallisia pientuottajia ja paikallista käsi­ teollisuutta.
15. korostaa lisäksi sitä, että kuluttajaoikeus voisi selkeämmän ja kattavamman tiedotuksen kautta edistää maatalous- ja elintarviketuotannon lyhyiden toimitusketjujen vahvistumista ja vähentää näin kuljetuksista aiheutuvia kasvihuonekaasu­ päästöjä.
Komitea muistuttaa tässä yhteydessä, että on tärkeää ottaa paikallis- ja alueviranomaiset mukaan kuluttajansuojapolitiikkaan.
16. nostaa esiin myös tarpeen tukea toimintapolitiikkoja, joilla pyritään kaventamaan digitaalista kuilua niin laitteiden, alueellisen kattavuuden kuin tarvittavan osaamisenkin näkökulmasta.
Vihreä siirtymä 17.
muistuttaa, että vihreän kehityksen ohjelman tavoitteiden saavuttaminen ei onnistu ilman kestävää kulutusta.
18. korostaa, että Euroopan unionin kuluttajilla on ratkaiseva rooli vihreässä siirtymässä ja että heille on siksi annettava tietoa ja mahdollisuudet tehdä valintoja, jotka perustuvat vertailukelpoisiin, avoimiin ja selkeisiin tietoihin – Euroopan komission määrittelemän ympäristöjalanjälkeen pohjautuvan menetelmän mukaisesti – muun muassa tuotteiden kestävyydestä ja korjattavuudesta sekä niiden yhteiskunnallisesta ja ympäristöjalanjäljestä.
Näiden tietojen on perustuttava luotettavaan dataan ja kuluttajatutkimuksiin.
Paikallis- ja alueviranomaisten osallistuminen tiedon levittämiseen on suotavaa.
19. pitää ensiarvoisen tärkeänä, että kuluttajat pystyvät tekemään valintansa tuotteiden kestävyyden perusteella, ja kannustaa valmistajia pidentämään tuotteidensa elinikää.
Komitea painottaa, että tarvitaan unionin lainsäädäntöä, jolla rangaistaan suunnitellusta vanhenemisesta ja palkitaan pitkästä käyttöiästä teollisessa ja teknologisessa tuotannossa.
20. huomauttaa, että siirtyminen vihreään talouteen voi onnistua vain, jos kestävyysperiaatteiden mukaisten tuotteiden ja palvelujen kysyntä ei rajoitu tiettyihin kuluttajaryhmiin, ja korostaa tässä yhteydessä, että tavoitteiden saavuttamiseksi on taattava tällaisten tuotteiden ja palvelujen saatavuus kaikille kuluttajille heidän taloudellisesta tilanteestaan riippumatta.
21. suosittaa, että kuluttajille annettaviin tietoihin sovelletaan kokonaisvaltaista lähestymistapaa, kehittämällä mahdollisuuksien mukaan merkintöjä, joissa otetaan huomioon kestävyys- ja terveysnäkökohdat, ympäristön säästäminen, tuotteen alkuperä painottaen erityisesti sitä, onko tuote peräisin EU:sta vai kolmannesta maasta, ja reilu kauppa.
Komitea painottaa myös, että on hyödyllistä sisällyttää sosiaaliset ja ympäristönäkökohdat yhä enemmän julkisiin hankintoihin erilaisin toimenpitein, muun muassa määrittelemällä ympäristöä koskevia vähimmäisvaatimuksia alakohtaisessa lainsäädännössä, kuten uudessa kiertotaloutta koskevassa toimintasuunnitelmassa edellytetään.
22. korostaa, että tuotestandardeissa on otettava huomioon kestävyys- ja kiertotaloustavoitteet, ja painottaa tässä yhteydessä, että standardoinnista vastaavat eurooppalaiset toimielimet voivat vaikuttaa tähän merkittävästi esimerkiksi kehittämällä standardeja siitä, miten määritellään ”vihreä” tai ”kestävä” tuote.
23.
korostaa, että järjestelmien välistä yhteentoimivuutta on parannettava ja että se on varmistettava.
24. suosittelee, että tarkastellaan rinnakkain kulutustavaroiden lakisääteisen takuuajan pidentämisen asianmukaisuutta ja kuluttajien parempaa informointia tuotteiden odotetusta käyttöiästä.
25. kehottaa tutkimaan, onko suotavaa ottaa käyttöön järjestelmä, jossa ympäristöväittämille ja terveyden alalla käytettävän järjestelmän mallin mukaisille ympäristömerkeille tarvitaan ennakkolupa.